section_heading: Povijest izgradnje
paragraph_text: Queen Mary 2 glavni je brod kompanije Cunard Line za redovne transatlantske prelaske. Konstruiran je kao zamjena za Queen Elizabeth 2, glavni brod Cunard Linea od 1969. do 2004. godine, te mu je dodijeljen status Kraljevskog poštanskog broda Royal Mail Ship (RMS) što je bila gesta u čast tradiciji. lijevo|220px|mini|Queen Mary 2 za vrijeme izgradnje. Za razliku od svojih slavnih prethodnika, QM2 nije parobrod, već je pokretan plinskim turbinama<ref> i diesel generatorima<ref> koji opskrbljuju električnom energijom pogonske elektro-gondole. Iako je konstruiran za transatlantske rute, koristi se i na krstarenjima, ali brzina od 30 čvorova izdvaja ga u odnosu na cruisere, kojima brzina uglavnom ne prelazi 22 čvora. QM2 zamisao je Mickija Arisona, glavnog menadžera kompanije Carnival Corporation & plc, koja je Cunard Line preuzela 1998. Projekt je u početku predvidio brod od 84&nbsp;000 tona, ali planovi konkurentskog Royal Caribbean Internationala o izgradnji serije brodova od 100&nbsp;000, i 137&nbsp;200 tona dramatično povećavaju dimenzije i tonažu QM2 na definitivnih 148&nbsp;528 tona. Krajem 1998. Cunard Line javno objavljuje Project Queen Mary, ali ugovor s brodogradilištem Chantiers de l'Atlantique, (podružnica Alstoma) u Saint Nazaireu, u Francuskoj, specijaliziranim za izgradnju posebno velikih jedinica, nije potpisan do 2000. godine.